#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi pentru Universități – ***SGCU-SS***

Beneficiar: ***Universitatea „Alexandru Ioan Cuza” din Iași***

Titlul subproiectului: ***Crezi în șansa ta, rămâi student la Litere! (CREST-LIT)***

Acord de grant nr. **351*/SGU/SS/III din data de 08.09.2020***

**Termeni de referință pentru servicii de consultanță -**

**Contractarea** a 25 consultanți - studenți tutori– AN III

**1. *Context***

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. **351/SGU/SS/III din data de 08.09.2020**, semnat cu MEN-UMPFE, Universitatea „Alexandru Ioan Cuza” din Iași a accesat în cadrul schemei de granturi pentru Universități – SGCU-SS un grant în valoare de **1,078,762.50 LEI** lei pentru implementarea subproiectului ***Crezi în șansa ta, rămâi student la Litere! (CREST-LIT)*** și intenționează să utilizeze o parte din fonduri pentru ***contractarea a 25 consultanți individuali/tutori studenți,*** selectați din rândul studenților din anii superiori, din cele trei cicluri: licență, masterat și doctorat, mai ales membri ai asociațiilor studențești, dar nu exclusiv***,*** în vederea sprijinirii desfășurării activităților proiectului:

I.1 Organizarea și derularea de programe remediale de ameliorare a nivelului de cunoaștere a limbilor studiate;

I.2 Organizarea și derularea de programe de tutoriat aferente disciplinelor/domeniilor critice;

II.3 Organizarea de activități de tutoriat-consiliere pentru mai bună familiarizare a membrilor grupului țintă cu specificul comunității academice a Facultății de Litere și al calității de student al UAIC.;

**2. Obiectiv**

Obiectivul acestor servicii de consultanță este reprezentat de **desfășurarea și organizarea de activități remediale, de îndrumare, de dobândire de competențe, de orientare academică și sprijin socio-emoțional pentru studenții din anul 1 aflați în risc de abandon.**

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

-vor sprijini desfășurarea tuturor activităților remediale și de tutoriat ;

-vor contribui la pregătirea activităților remediale la solicitarea tutorilor-cadre didactice

- vor desfășura activități remediale cu studenții din grupul țintă sub îndrumarea tutorilor-cadre didactice

- vor organiza și desfăşura ateliere și prezentări în vederea realizării obiectivelor proiectului;

- vor desfășura activități de tutoriat-consiliere cu studenții din grupul țintă, oferind sprijin socio-emoțional pentru studenții din anul 1 aflați în risc de abandon;

- vor sprijini echipa de proiect și experții în desfășurarea activității (pregătireamaterialelor didactice, asigurarea suportului tehnic pe parcursul activității etc.).

**4. Livrabile**

Ca rezultat al serviciilor descrise mai sus, Consultantul va trebui să transmită următoarele **livrabile**:

Un raport de realizare a activităţilor (descriptiv), elaborat de către consultantul individual, privind toate activităţile pe care le-a realizat pe perioada exercitării contractului de consultanţă;

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru Universități – SGCU-SS, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

1. să fie înmatriculat în calitate de student la studii de licenţă (cel puțin anul II), master sau doctorat în cadrul Facultății de Litere a Universităţii „Alexandru Ioan Cuza” din Iaşi;

2. să aibă o situaţie şcolară bună sau foarte bună (media generală a ultimului an universitar încheiat >8.00);

3. să fi avut un comportament adecvat şi exemplar în spaţiul universitar, fără abateri disciplinare în anul universitar 2021-2022;

**Reprezintă avantaje** în cadrul selecției consultanților individuali, următoarele:

1. implicare în activități de tutorat / mentorat cu studenții/elevii (inclusiv proiecte de tip ROSE sau similar);

2. implicarea în derularea unor voluntariate în domeniul educațional care au implicat activități de predare (în școli, grădinițe, organizații educaționale, etc.);

3. experiență internațională (burse, stagii de practică, etc.)

4. dovada efectuării stagiului de practică pedagogică / participării la stagiul de practică pedagogică din cadrul modulului psiho-pedagogic

**6. Alți termeni relevanți**

**Perioadă de implementare/ Durata serviciilor.**

Perioada de implementare este anul universitar 2022-2023, SEMESTRUL 2;

Durata serviciilor este de 25 ore/consultant individual/student tutore.

**Locație.**

Consultanții iși vor desfășura activitatea în locațiile specifice activităților (sălile de seminar, curs, aule ale Facultății de Litere, platforme online), în funcție de deciziile privind desfășurarea activității didactice luate la nivelul Facultății și Universității

**Raportare.**

Un raport de realizare a activităţilor (descriptiv), elaborat de către consultantul individual, privind toate activităţile pe care le-a realizat pe perioada exercitării contractului de consultanţă;

**Facilități oferite de Beneficiar.**

În vederea desfășurării în condiții optime a activității de supervizare și asigurare a siguranței elevilor din grupul țintă, consultanților individuali li se vor oferi următoarele facilități:

* Acces la platformele utilizate de Facultatea de Litere;
* Acces la documentele proiectului în cazul în care este necesar pentru îndeplinirea unor sarcini de către consultantul individual;
* Acces la consumabilele achiziţionate prin proiect în măsura în care acestea sunt necesare pentru îndeplinirea unor sarcini pentru realizarea activităţilor de către consultanții individuali.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.